સોમનાથના દરિયામાં ન્હાવા પડેલા અમદાવાદના નરોડા વિસ્તારમાં રહેતા બે મિત્રો ડૂબી ગયા હતા, જેમાં એક યુવકનું મોત નીપજ્યું છે, જ્યારે અન્ય એક યુવક લાપતા થતા તરવૈયાઓ દ્વારા તેની શોધખોળ આદરવામાં આવી છે. અમદાવાદના નરોડામાં રહેતા છ મિત્રો લીલી પરિક્રમા કરવા માટે ગિરનાર આવ્યા હતા, પરિક્રમા પૂર્ણ કર્યા બાદ તમામ મિત્રો સોમનાથ દર્શનાર્થે ગયા હતા. જેમાં ચીનુ પરમાર અને રાજેશ સોલંકી નામના યુવકો ન્હાવા માટે દરિયામાં ગયા હતા, જે દરમિયાન બન્ને યુવક ઉંડા પાણીમાં ડૂબી ગયા હતા.